Et banalt skænderi om en cigaret udviklede sig tirsdag aften til en voldssag.

En 44-årig mand slog en 42-årig mand i hovedet med en jernstang, da de kom op at skændes på Bispensgade i Aalborg. Overfaldsmanden slog offeret over ryggen med en jernstang og flygtede efterfølgende på cykel. Han blev dog hurtigt indhentet af politiet. Manden, der er fra Århus, blev så sent som i februar dømt i en anden voldssag, ligesom han har tre verserende voldssager. Derfor vurderer politiets jurister nu, om der er grundlag for at fremstille ham i et grundlovsforhør med krav om varetægtsfængsling.